Euro UNICEFille?
H&M:n ja UNICEFin yhteinen Euro UNICEFille -kampanja auttaa köyhien maiden tyttöjä pääsemään kouluun.
Euro UNICEFille -kampanja järjestetään 13.–19. marraskuuta H&M-myymälöissä ympäri Suomen. UNICEF käyttää lahjoitukset tyttöjen ja muiden heikoimmassa asemassa olevien lasten koulunkäynnin edistämiseen kaikkialla maailmassa.
Lahjoittaminen on helppoa. Lisää vain kassalla euro tai haluamasi summa ostostesi loppusummaan kampanja-aikana.
Näin UNICEF auttaa
Yhä useampi lapsi pääsee tänä päivänä kouluun. Vuonna 1990 noin 102 miljoonaa lasta jäi alakoulun ulkopuolelle, vuonna 2014 enää 61 miljoonaa lasta.
Tyttöjen kouluttaminen parantaa naisten asemaa ja toimeentuloa. Kun tytöt käyvät koulua, koko maailma muuttuu paremmaksi. Esimerkiksi väestönkasvu hidastuu tyttöjä kouluttamalla, sillä koulutetuilla äideillä on pienemmät perheet.
UNICEF auttaa valtioita perustamaan lapsiystävällisiä kouluja, toimittaa kouluihin tarvittavia välineitä ja kouluttaa opettajia. UNICEF vaikuttaa valtioiden hallituksiin, jotta kaikki lapset pääsisivät kouluun ja valtiot panostaisivat riittävästi laadukkaaseen opetukseen.
Suomalaiset lahjoittaneet yli 800 000 euroa
H&M ja Suomen UNICEF kehittivät Euro UNICEFille -kampanjan vuonna 2009. Konsepti on sittemmin levinnyt useisiin muihin maihin.
Suomessa Euro UNICEFille -kampanjalla on kerätty vuodesta 2009 alkaen yli 830 000 euroa maailman lapsille.
Lahjoituksia on vuosien varrella kerätty paitsi lasten koulunkäynnin tukemiseen myös hätäapuun ja Syyrian lasten auttamiseen. Voit katsoa lahjoitusten jakautumisen kohteittain oheisesta kuviosta.
Suomi on yksi H&M:n ja UNICEFin keräysten kärkimaita. Kiitos, että välität!
Lue lisää H&M:n ja UNICEFin yhteistyöstä (englanniksi): https://www.unicef.org/corporate_partners/index_handm.html